**Jegyzőkönyv**

**Készült:** Délegyháza Község Önkormányzata Képviselő-testülete 2012. március 06. napján 16,10 órakor a Polgármesteri Hivatal tanácstermében megtartott rendkívüli nyílt ülésén.

Jelen vannak a jelenléti ív szerint.

**dr. Riebl Antal** köszönti a megjelenteket, és megnyitja a rendkívüli ülést, megállapítja, hogy a Képviselő-testület 6 fővel határozatképes, elmondja, hogy Bednárik László jelezte, hogy késni fog, és javaslatot tesz a jegyzőkönyv hitelesítőkre.

**Képviselő-testület** szavazott (6 fő), 6 igen szavazattal, tartózkodás és nem szavazat nélkül az alábbi határozatot hozta:

**58/2012. (III.06.) számú képviselő-testületi határozat**

**Délegyháza Község Önkormányzat Képviselő-testülete a 10/ 2011.(II. 16.) sz. Ör. 24. §. (3) bekezdése c) pontja alapján a jegyzőkönyv-hitelesítésére Görbe István és Szilveszter Lajos képviselőket jelöli ki.**

**Határidő: azonnal**

**Felelős: Képviselő-testület**

**dr. Riebl Antal** szavazásra teszi fel a napirendi pontot.

**Képviselő-testület** szavazott (6 fő), 6 igen szavazattal, tartózkodás és nem szavazat nélkül az alábbi határozatot hozta:

**59/2012. (III.06.) számú képviselő-testületi határozat**

**Délegyháza Község Önkormányzat Képviselő-testülete a nyílt ülés napirendi pontjainak megtárgyalását elfogadja az alábbiak szerint:**

1./ **A 2011. évi költségvetési rendelet módosítása**

2./ **Mutatványos szolgáltatásának ügye Délegyházi Napokra**

3./ **Földutak szilárd burkolattal történő ellátásának ügye**

4./ **Közszolgáltatási díjrendeletek - törvénymódosítás miatti - felülvizsgálata**

5./ **Szociális rendelet módosítása**

6./ **Vagyonrendelet - törvénymódosítás miatti - módosítása**

7./ **Ivóvíz pályázat ügye**

8./ **Támogatási kérelmek**

9./ **Budapest XX. kerület Alkotmány u. 14. szám (176981 hrsz.) társasházzá alakítása**

10./**Egyéb településfejlesztési és településüzemeltetési ügyek**

**Határidő: azonnal**

**Felelős: Képviselő-testület**

**1.** **A 2011. évi költségvetési rendelet módosítása – előadó dr. Riebl Antal**

**dr. Riebl Antal** elmondja, hogy szükség van a 2011. évi költségvetési rendelet módosítására, és indokait elmondta a Pénzügyi Bizottság ülésén, akik tárgyalták a témát, majd átadja a szót a Pénzügyi Bizottság elnökének.

**Takácsné Váloczi Tünde** elmondja, hogy a Pénzügyi Bizottság ülésén tárgyalták az előterjesztést, melynek szükségességét az Államkincstártól kapott támogatások, valamint a Testületi hatáskörben történt nem tervezett változások be és kivezetése indokolt, valamint saját hatáskörben olyan kiadások szerepelnek, amik nem voltak tervezve és azok forrásait kellett megtalálni, melyek jelentős része az adóbevételekben jelentkező többletből került finanszírozásra. A Bizottság javasolja a 2011. évi költségvetési rendelet módosítását.

**Bartha Gyula** könyvvizsgáló megállapította, hogy a módosítás a tényleges teljesítésekhez igazodik, azokat helyesen tartalmazza, elfogadásra javasolja.

**dr. Riebl Antal** szavazásra teszi fel a rendelet módosítását.

**Képviselő-testület** szavazott (6 fő), 6 igen szavazattal, tartózkodás és nem szavazat nélkül az alábbi rendeletet alkotta:

**DÉLEGYHÁZA KÖZSÉG ÖNKORMÁNYZATA**

# Képviselő-testületének

**/2012 (…..…) önkormányzati rendelete**

**a**

**2011.évi Költségvetéséről szóló 12/2011.(II.16.) önkormányzati rendelet**

**5. sz. módosításáról**

(a rendelet elfogadásra került 2012. 03.06-án, kihirdetve 3/2012.(III.7.) számon 2012. 03.07. napján.)

**2./ Mutatványos szolgáltatásának ügye Délegyházi Napokra – előadó dr. Riebl Antal**

**dr. Riebl Antal** röviden ismerteti Greznár úr ajánlatát.

**Takácsné Váloczi Tünde** elmondja, hogy a Pénzügyi Bizottság ülésén tárgyalták az előterjesztést, melynek lényege, hogy a Délegyházi Falunapok rendezvényre Greznár úr a korábbi évekhez hasonlóan az Önkormányzat részére 320.000.-Ft-os támogatást tudna biztosítani a nagy beruházások finanszírozására, ezen felül a színpadhoz biztosítja az áram szolgáltatást teljes mértékben, (melynek értéke kb. 60.000.-Ft.,), ezzel kívánja a helypénzt megvásárolni, és ajánlatát 2014-ig tudja biztosítani, természetesen az inflációt követve.

**Jakus Lászlóné** elmondja, hogy az Oktatási Bizottság is javasolja a megállapodás megkötését és nagyon köszöni Greznár úr ajánlatát.

**Greznár László** elmondja, hogy hallott arról, hogy milyen beruházás folyik a községben, és mint magánember szeretne 100 ezer forinttal hozzájárulni kifejezetten az Óvoda beruházáshoz.

**dr. Riebl Antal** szavazásra teszi fel a kérdést.

**Képviselő-testület** szavazott (6 fő), 6 igen szavazattal, tartózkodás és nem szavazat nélkül az alábbi határozatot hozta:

**60/2012. (III.06.) számú képviselő-testületi határozat**

**Délegyháza Község Önkormányzat Képviselő-testülete elhatározza, hogy elfogadja a Happy Vidámpark Kft. (képviseli: Greznár László ügyvezető) közérdekű felajánlását, és ennek megfelelően 2012-2014-ig terjedő időtartamra támogatási szerződést köt a céggel, melynek értelmében a támogató cég biztosítja a Délegyházi Falunapokon a színpadhoz az áramszolgáltatást , és ezen felül évi 320 ezer forint összeggel + infláció követés – támogatja az önkormányzatot.**

**Délegyháza Község Önkormányzat Képviselő-testülete elfogadja Greznár László mint magánember 100 ezer forint összegű közérdekű felajánlását mellyel a Napsugár Óvoda bővítését támogatja.**

**Határidő: azonnal**

**Felelős: Szervezőbizottság, Polgármester, jegyző**

**3./ Földutak szilárd burkolattal történő ellátásának ügye – előadó dr. Riebl Antal**

**Takácsné Váloczi Tünde** ismerteti az előterjesztést: A községnek 94 földútja van, és érthető módon a lakosság szeretné, ha a földútjaink pormentesek lennének. Ezeket a lakossági igényeket az Önkormányzat is megérti és igyekszik a lehetőségeihez mérten a földutak javítását elvégezni. A tavalyi évben saját erőből készült el a Dunavarsány – Délegyháza útszakasz, és emiatt az idei évben több aszfaltozást önerőből elvégezni nem tud az Önkormányzat. Ezért merült fel lehetőségként a Fundamenta Zrt-vel folytatott tárgyalások kapcsán, hogy a földutak pormentesítésére kidolgozható lenne egy esetleges lakosság bevonásával történő szilárd burkolattal történő ellátás, amit a Bizottság támogat. Egy minden érintett számára megfelelő konstrukciót támogatnánk.

**Jakus Lászlóné** elmondja, hogy a Bizottságok felkérik a Polgármester urat a tárgyalások lefolytatására.

**Szilveszter Lajos** elmondja, hogy már tájékozódtak a Fundamenta Zrt-nél, és a Sziget Szilárd Kft. felmérte az üdülő részen lévő területek útjait, ez lenne a kiindulási alap. Valamint az esővíz elvezetésre már ki van írva pályázat, de nem tudja, hogy ez a mi régiónkat is érinti-e.

**dr. Riebl Antal** elmondja, hogy az első ütem a Rákóczi utca és a kapcsolódó utcák lehetnének, ahol már kiépült a közmű, valamint a Nyírfa utca , és az Újpesti sor és környéke, ahol többen laknak.

**Pusztai Gábor** elmondja, hogy Ő már tavaly összefogásban gondolta az utak hidegburkolattal történő pormentesítését. Akkor nagyon sok embert megkeresett, akik anyagilag is szívesen áldoznának az utak minőségének javítására. Szívesen megosztja ismereteit az önkormányzattal. A lakosság szerinte hozzájárulna.

**Szilveszter Lajos** elmondja, hogy hosszú távú, és vállalható hitelkonstrukcióban gondolkodnak.

**dr. Riebl Antal** elmondja, ha jól találják ki a pormentesítést és útépítést, akkor arra állami támogatás is kapható.

**Szilveszter Lajos** jelzi, hogy ott kezdenék a munkát, ahol a legaktívabb a lakosság.

**dr. Riebl Antal** szavazásra teszi fel a kérdést.

**Képviselő-testület** szavazott (6 fő), 6 igen szavazattal, tartózkodás és nem szavazat nélkül az alábbi határozatot hozta:

**61/2012. (III.06.) számú képviselő-testületi határozat**

**Délegyháza Község Önkormányzatának Képviselő-testülete - mint a Délegyháza helyi közút kezelője és tulajdonosa – felhatalmazza dr. Riebl Antal polgármestert, Délegyháza Község földútjainak szilárd burkolattal történő ellátása céljából Fundamenta Zrt.-vel a lakosság esetleges bevonásával történő lehetséges megoldások kidolgozására.**

**Határidő: 2012.március 6.**

**Felelős: Képviselő- testület**

4./ **Közszolgáltatási díjrendeletek - törvénymódosítás miatti - felülvizsgálata – előadó dr. Riebl Antal**

**dr. Riebl Antal** elmondja, hogy a rendeletek módosítását az indokolja, hogy a közüzemi víz- és csatornadíjakat, a közműves szennyvízelevezetés és –tisztítás díját a víziközmű-szolgáltatásért felelős miniszter rendeletben állapítja meg, míg a hulladékkezelési szolgáltatás díjait az Állam befagyasztotta, ezért vissza kell módosítani a rendeleteket.

**Takácsné Váloczi Tünde** elmondja, hogy a Pénzügyi Bizottság tárgyalta ismerteti az ügyet, és elfogadásra javasolja a Testületnek ismerteti a mértékeket . Átmeneti szabályként a víziközmű-szolgáltatók a Törvény 76.§ (1) bekezdés b) pontja alapján a 2011. december 31-én alkalmazott bruttó díjhoz képest legfeljebb 4,2 százalékkal megemelt mértékű díjat alkalmazhatnak a miniszteri rendelet hatálybalépéséig. Az Alaptörvénnyel összefüggő módosításáról szóló 2011. évi CCI. Törvény (továbbiakban: Módosító törvény). A törvény többek között érintette a hulladékgazdálkodásról szóló 2000. évi XLIII. törvény egyes rendelkezésit is. Elmondja még, hogy a tengelyen szállított szennyvíz a hulladékgazdálkodásról szóló törvény alapján hulladéknak minősül, így a tengelyen szállított szennyvíz díja nem emelkedik.

**Jakus Lászlóné** elmondja, hogy a Kulturális Bizottság is támogatja a rendeletek módosítását.

**dr. Riebl Antal** szavazásra teszi fel az ivóvízrendelet módosítását.

**Képviselő-testület** szavazott (6 fő), 6 igen szavazattal, tartózkodás és nem szavazat nélkül az alábbi rendeletet alkotta:

**Délegyháza Község Önkormányzat**

**Képviselő-testületének**

**../2012 (III…) önkormányzati rendelete**

**az ivóvízfogyasztás és a víziközmű-fejlesztési hozzájárulás díjainak szabályozásáról szóló,**

**37/2011 (X. 19.) önkormányzati**

**rendelet módosításáról**

(a rendelet elfogadásra került 2012. 03.06-án, kihirdetve 4/2012.(III.7.) számon 2012. 03.07. napján.)

**dr. Riebl Antal** szavazásra teszi fel a szennyvízszolgáltatással kapcsolatos rendelet módosítását.

**Képviselő-testület** szavazott (6 fő), 6 igen szavazattal, tartózkodás és nem szavazat nélkül az alábbi rendeletet alkotta:

**Délegyháza Község Önkormányzat**

**Képviselő-testületének**

**../2012 (III…) önkormányzati rendelete**

**a szennyvízszolgáltatás és a víziközmű-fejlesztési hozzájárulás díjainak szabályozásáról szóló,**

**36/2011 (X. 19.) önkormányzati**

**rendelet módosításáról**

(a rendelet elfogadásra került 2012. 03.06-án, kihirdetve 5/2012.(III.7.) számon 2012. 03.07. napján.)

**dr. Riebl Antal** szavazásra teszi fel a hulladékkal kapcsolatos rendeletmódosítását.

**Képviselő-testület** szavazott (5 fő – Görbe István nem szavazott), 5 igen szavazattal, tartózkodás és nem szavazat nélkül az alábbi rendeletet alkotta:

**Délegyháza Község Önkormányzata**

**Képviselő-testületének**

**../2012(III...) önkormányzati rendelete**

**a települési szilárd hulladékkal kapcsolatos helyi közszolgáltatásról és annak kötelező igénybevételéről, valamint az ehhez kapcsolódó köztisztaságról szóló**

**29/2007 (XII. 17) önkormányzati rendelet módosításáról**

(a rendelet elfogadásra került 2012. 03.06-án, kihirdetve 6/2012.(III.7.) számon 2012. 03.07. napján.)

5./ **Szociális rendelet módosítása – előadó dr. Riebl Antal**

**Görbe István** elmondja, hogy Az 1993. évi III. törvény változásai miatt a szociális igazgatásról és szociális ellátásokról szóló 20/2009. (VIII.19.) rendelet módosítása vált szükségessé. A jogszabályi változásoknak megfelelően kivezetésre került a helyi lakásfenntartási támogatás, valamint a normatív lakásfenntartási támogatás kikerült a Szociális – Egészségügyi Bizottság hatásköréből, mert ezt a jogszabály jegyzői hatáskörbe tette át. Ezen változások kerültek átvezetésre, mely indokolttá tette a 20/2009. (VIII.19.) rendelet módosítását.

**dr. Molnár Zsuzsanna** megjegyzi, hogy ennek szellemében, a Törvény alapján működik a Hivatal már 2012. január 1. óta, csak a kivezetés történt most meg.

**dr. Riebl Antal** szavazásra teszi fel a szociális rendeletmódosítását.

**Képviselő-testület** szavazott (6 fő), 6 igen szavazattal, tartózkodás és nem szavazat nélkül az alábbi rendeletet alkotta:

**Délegyháza Község Önkormányzata**

**Képviselő-testületének**

**……/2012 (.. ..) önkormányzati rendelete**

**a**

**szociális igazgatásról és szociális ellátásokról szóló 20/2009. (VIII.19.) rendelet módosításáról**

(a rendelet elfogadásra került 2012. 03.06-án, kihirdetve 7/2012.(III.7.) számon 2012. 03.07. napján.)

6./ **Vagyonrendelet - törvénymódosítás miatti – módosítása – előadó dr. Riebl Antal**

**Takácsné Váloczi Tünde** elmondja, hogy a Pénzügyi Bizottság tárgyalta a módosítást, amire azért van szükség, mert a 2011. évi CXCVI. törvény előírja az önkormányzatok számára, hogy a rendelete alapján forgalomképtelennek minősülő vagyonából jelölje meg azokat a tulajdonában álló vagyonelemeket, amelyeket nemzetgazdasági szempontból kiemelt jelentőségű nemzeti vagyonként forgalomképtelen törzsvagyonnak minősít. Elmondja, hogy Délegyházán nincs ilyen és támogatja a Bizottság a rendelet ennek megfelelő módosítását.

**dr. Riebl Antal** szavazásra teszi fel a vagyonrendeletmódosítását.

**Képviselő-testület** szavazott (6 fő), 6 igen szavazattal, tartózkodás és nem szavazat nélkül az alábbi rendeletet alkotta:

**Délegyháza Község Önkormányzat Képviselő-testületének**

**…../2012.(… …..) önkormányzati rendelete**

**az önkormányzat vagyonáról és a vagyongazdálkodás**

**egyes szabályairól szóló 37/2010.(X.21.) önkormányzati rendelet módosításáról**

(a rendelet elfogadásra került 2012. 03.06-án, kihirdetve 8/2012.(III.7.) számon 2012. 03.07. napján.)

7./ **Ivóvíz pályázat ügye: előadó – dr. Riebl Antal**

**dr. Riebl Antal** elmondja, hogy az ivóvíz pályázat kapcsán közbeszerzési eljárás keretében a projektmenedzsment feladatok ellátására pályázat lett kiírva, melynek Bíráló Bizottsági bírálata a tegnapi nap folyamán megtörtént és ismerteti a Bíráló Bizottság által megállapítottakat.

**Takácsné Váloczi Tünde** elmondja, hogy a Pénzügyi Bizottság tárgyalta a pályázat ügyét és a Közbeszerzési Bíráló Bizottság javaslatát terjesztik a Testület elé, és javasolják elfogadásra, hiszen az ajánlat a vállalási költségen belül van.

**Jakus Lászlóné** elmondja, hogy a Kulturális Bizottság is tárgyalta a kérdést és egyetért a javaslattal.

**dr. Riebl Antal** szavazásra teszi fel a kérdést.

**Képviselő-testület** szavazott (6 fő), 6 igen szavazattal, tartózkodás és nem szavazat nélkül az alábbi határozatot hozta:

**62/2012. (III.06.) számú képviselő-testületi határozat**

**Délegyháza Község Önkormányzat Képviselő-testülete a „Délegyháza Község Ivóvízminőség Javítása- KEOP-1.3.0./09-11-20111-0001-„tárgyú projekt megvalósításához kapcsolódó projektmenedment feladatok elvégzése tárgyú közbeszerzési eljárásban az alábbi döntést hozza:**

**1. Délegyháza Község Önkormányzat Képviselő-testülete eldönti, hogy a Tomel Kft. (3300 Eger, Pacsirta u.9.) ajánlattevő ajánlatát érvényessé nyilvánítja, tekintettel arra, hogy az ajánlat megfelel az ajánlattételi felhívásban, a dokumentációban és a jogszabályokban meghatározott feltételeknek és követelményeknek.**

2. **Délegyháza Község Önkormányzat Képviselő-testülete eldönti, hogy az AMAKUA Kft. (1121 Budapest, Mártonhegyi út 25/A.) Kft. ajánlattevő ajánlata a Kbt. 88.§ (1) bekezdés f) pontja szerint érvénytelen, mivel nem felel meg az ajánlattételi felhívásban és a dokumentációban, valamint a jogszabályokban meghatározott feltételeknek és követelményeknek.**

3. **Délegyháza Község Önkormányzat Képviselő-testülete elfogadja, hogy a Herto Tanácsadó Bt. (9028 Győr, Szabadi u. 13/c. II/5.) ajánlatát visszavonta.**

**Határidő: azonnal**

**Felelős: Képviselő-testület**

**dr. Riebl Antal** szavazásra teszi fel a kérdést, miszerint a Tomel Kft. ajánlatát fogadják el.

**Képviselő-testület** szavazott (6 fő), 6 igen szavazattal, tartózkodás és nem szavazat nélkül az alábbi határozatot hozta:

**63/2012. (III.06.) számú képviselő-testületi határozat**

**Délegyháza Község Önkormányzat Képviselő-testülete a „Délegyháza Község Ivóvízminőség Javítása- KEOP-1.3.0./09-11-20111-0001-„tárgyú projekt megvalósításához kapcsolódó projektmenedzsment feladatok elvégzése tárgyú közbeszerzési eljárásban az alábbi döntést hozza:**

**Délegyháza Község Önkormányzat Képviselő-testülete eldönti, hogy a közbeszerzési eljárást eredményessé nyilvánítja és Tomel Kft.(3300 Eger, Pacsirta u.9.) ajánlattevőt hirdeti ki a közbeszerzési eljárás nyertes ajánlattevőjének, tekintettel arra, hogy a Kbt. 91. § (1) bekezdése alapján az ajánlattevő az ajánlatkérő részére az ajánlattételi felhívásban és a dokumentációban meghatározott feltételek alapján, valamint a Kbt. 57. § (2) bekezdés a) pontjában meghatározott, legalacsonyabb összegű ellenszolgáltatást tartalmazó ajánlat kiválasztása bírálati szempont szerint a legkedvezőbb érvényes ajánlatot tette. Délegyháza Község Önkormányzat Képviselő- testülete felhatalmazza a polgármestert a szerződés aláírására. Az ellenszolgáltatás összege (nettó összeg Ft-ban): 9.200 000 Ft.**

**Határidő: azonnal**

**Felelős: Képviselő-testület**

**dr. Riebl Antal** szavazásra teszi fel a kérdést az összegzés elfogadására.

**Képviselő-testület** szavazott (6 fő), 6 igen szavazattal, tartózkodás és nem szavazat nélkül az alábbi határozatot hozta:

**64/2012. (III.06.) számú képviselő-testületi határozat**

**Délegyháza Község Önkormányzat Képviselő-testülete a „Délegyháza Község Ivóvízminőség Javítása- KEOP-1.3.0./09-11-20111-0001-„tárgyú projekt megvalósításához kapcsolódó projektmenedzsment feladatok elvégzése tárgyú közbeszerzési eljárás összegzését a Képviselő- testület jelen határozat mellékleteként elfogadja.**

**Határidő: azonnal**

**Felelős: Képviselő-testület**

8./ **Támogatási kérelmek – dr. Riebl Antal**

**8.1. Katasztrófavédelmi Igazgatóság kérelme**

**dr. Riebl Antal** ismerteti az előterjesztést, miszerint a Pest Megyei Katasztrófavédelmi Igazgatóság Érd Katasztrófavédelmi Kirendeltség Ráckevei Katasztrófavédelmi Irodája támogatási kérelemmel fordult az önkormányzathoz, melyben a Szigetszentmiklósi Hivatásos Tűzoltó-parancsnokságon megrendezendő katasztrófavédelmi ifjúsági verseny és a versenyen kiemelkedő teljesítményt nyújtó csapatok részére szervezett katasztrófavédelmi ún. „Túlélő Tábor” színvonalas megrendezéséhez kérik az önkormányzat anyagi támogatását. Javasolja, hogy 10.000,- Ft-tal támogassák a verseny szervezését.

**Takácsné Váloczi Tünde** elmondja, hogy a Pénzügyi Bizottság tárgyalta a kérdést és támogatja az indítványt, de kéri a Tűzoltókat, hogy a gyerekeket vigyék el a versenyre.

**Jakus Lászlóné** elmondja, hogy támogatják a kérést és javasolja, hogy hívják fel a Tűzoltó Egyesület figyelmét arra, hogy vigyék el a szakkörös gyerekeket.

**dr. Riebl Antal** szavazásra teszi fel a kérdést.

**Képviselő-testület** szavazott (6 fő), 6 igen szavazattal, tartózkodás és nem szavazat nélkül az alábbi határozatot hozta:

**65/2012. (III.06.) számú képviselő-testületi határozat**

**Délegyháza Község Önkormányzat Képviselő-testülete 2012. évre 10.000,- Ft összegű vissza nem térítendő támogatásban részesíti a Pest Megyei Katasztrófavédelmi Igazgatóság Érd Katasztrófavédelmi Kirendeltség Ráckevei Katasztrófavédelmi Irodáját katasztrófavédelmi ifjúsági verseny megrendezése céljából.**

**Határidő: azonnal**

**Felelős: Polgármester, Jegyző**

**8.2. Kiss-Stefán Mónika kérelme**

**dr. Riebl Antal** tolmácsolja Kiss-Stefán Mónika kérését, melyben a Délegyházi Református Templom részére professzionális zongora vásárlásához kéri Önkormányzatunk támogatását. Javasolja, hogy 50.000,- Ft-tal támogassa Önkormányzatunk a zongora beszerzését.

**Takácsné Váloczi Tünde** elmondja, hogy a Pénzügyi Bizottság tárgyalta a kérdést és támogatja azt, az előző évek gyakorlatát folytatva.

**Jakus Lászlóné** elmondja, hogy támogatják a kérést, és sajnáljuk, hogy csak ilyen mértékű támogatásra van lehetőségünk.

**dr. Riebl Antal** szavazásra tette fel a kérdést.

**Képviselő-testület** szavazott (6 fő), 6 igen szavazattal, tartózkodás és nem szavazat nélkül az alábbi határozatot hozta:

**66/2012. (III.06.) számú képviselő-testületi határozat**

**Délegyháza Község Önkormányzat Képviselő-testülete 2012. évre 50.000,- Ft összegű vissza nem térítendő támogatásban részesíti a Dunavarsány – Délegyházi Református Egyházközséget a Délegyházi Református Templom részére professzionális zongora vásárlása céljából.**

**Határidő: azonnal**

**Felelős: Polgármester, Jegyző**

**Kiss-Stefán Mónika** köszöni a támogatást és meghívja a hallgatóságot a Húsvéti Szentmisére.

**8.3. A Délegyházi Térségi Beruházó Víziközmű Társulat kérelme**

**dr. Riebl Antal** ismerteti az előterjesztést, miszerintaz elszámolás alatt álló Víziközmű Társulat Elszámoló Bizottságának elnöke, Lugosi István Gyuláné kérelemmel fordult Önkormányzatunkhoz, melyben a Társulat elszámolásának befejezéséhez kér pénzügyi segítséget, 484.840.- forint összegben

**Takácsné Váloczi Tünde** ismerteti a Pénzügyi Bizottság álláspontját: Javasolják, hogy Önkormányzatunk kölcsön formájában nyújtson segítséget. Összesen 450.000,- összegben, oly módon, hogy bruttó 250.000,- Ft összegben kifizetnénk az elszámolás befejezéséhez szükséges könyvvizsgálat és ügyvédi szolgáltatás díját valamint 200.000,- Ft összegű kölcsönt az elszámolás befejezéséhez, hogy az elszámolás a kitűzött célnak megfelelően 2012. március 31-ig befejeződhessen. A civil szervezetek támogatások terhére javasolja a kölcsönt.

**Szilveszter Lajos** kérdése, hogy hol van az Ellenőrző Bizottság, aki felszabadította a bankból a 35 milliót, hiszen amit felvettek, abból most utat lehetne építeni.

**Lugosi Istvánné** válasza, hogy nem a Víziközmű pénze volt, nem ők herdálták el.

**Szilveszter Lajos** elismeri, hogy az nem Lugosiné sara, de ismételten kérdezi, hol az Ellenőrző Bizottság?

**Takácsné Váloczi Tünde** elmondja, hogy a Bizottság azért javasolja, a kölcsönt, hogy minél hamarabb záródjon le az elszámolási folyamat.

**dr. Riebl Antal** elmondja, hogy ha a március 31-ig nem fejeződik be az elszámolás, a Testület határozata alapján az ügyészséghez fog fordulni, mert tudomásul kell venni, hogy a Víziközmű működését befejezte.

**dr. Molnár Zsuzsanna** köszöni az elszámoló asszony konstruktív együttműködését, és munkáját.

**dr. Riebl Antal és Szilveszter Lajos** is megköszöni Lugosi Istvánné fáradozását.

**dr. Riebl Antal** szavazásra tette fel a kérdést.

**Képviselő-testület** szavazott (6 fő), 5 igen szavazattal, 1 tartózkodással (Szilveszter Lajos) és nem szavazat nélkül az alábbi határozatot hozta:

**67/2012. (III.06.) számú képviselő-testületi határozat**

**Délegyháza Község Önkormányzat Képviselő-testülete eldönti, hogy az Önkormányzat összesen 450.000,- Ft összegű kölcsönt nyújt az elszámolás alatt álló Délegyházi Térségi Beruházó Víziközmű Társulatnak az elszámolás 2012. március 31-ig történő befejezése érdekében, oly módon, hogy bruttó 250.000,- Ft összegben kifizeti az elszámolás befejezéséhez szükséges könyvvizsgálat és ügyvédi szolgáltatás díját, és ezen felül 200.000,- Ft összegű kölcsönt nyújt a Társulatnak az elszámolás befejezéséhez.**

**Határidő: azonnal**

**Felelős: Polgármester, Jegyző**

9./ **Budapest XX. kerület Alkotmány u. 14. szám (176981 hrsz.) társasházzá alakítása – dr. Riebl Antal**

**dr. Riebl Antal** elmondja, hogy a Délegyháza Község Önkormányzat tulajdonába ajándékozás során került Budapest 176981 hrsz. (természetben: Bp., XX. Alkotmány u. 14. szám) alatti ingatlan felújításra szorult. A felújításokat elvégezték, az egy ingatlanközvetítő céggel az ingatlan megtekintése után javaslatot tettek arra, hogy célszerű lenne társasházzá alakítani, mely megvalósulása esetén az ingatlanok (3 db különálló lakás alakítható, melyből 1 db – szerződés szerint - lakott) „piacképesebbek”, eladhatóbbak lennének. Természetesen csak 2 lakás értékesítéséről van szó, az ajándékozók óhaját tiszteletben tartjuk.

**Takácsné Váloczi Tünde** elmondja, hogy a Pénzügyi Bizottság tárgyalta a módosítást, és mivel cél az ingatlan értékesítése, és így piacképessé válik, javasolják a társasházzá alakítást.

**Jakus Lászlóné** elmondja, hogy az Oktatási Bizottság tárgyalta a kérdést, és támogatja azt.

**dr. Riebl Antal** szavazásra tette fel a kérdést.

**Képviselő-testület** szavazott (6 fő), 6 igen szavazattal, tartózkodás és nem szavazat nélkül az alábbi határozatot hozta:

**68/2012. (III.06.) számú képviselő-testületi határozat**

**Délegyháza Község Önkormányzat Képviselő-testülete megtárgyalta az önkormányzat 1/1 arányú tulajdonában álló, Budapest 176981 hrsz-ú (természetben: Budapest XX., Alkotmány u. 14. szám alatti) ingatlan társasházzá alakításának ügyét, és az ingatlanközvetítő javaslata alapján az ingatlan eredményes értékesítéséhez szükséges társasházzá alakítás alapító okiratának elkészítését kezdeményezi.**

**Délegyháza Község Önkormányzat Képviselő-testülete felkéri hivatalát, hogy a társasházi alapító okirat elkészítésére 3 db árajánlatot kérjen be, és felhatalmazza dr. Riebl Antal polgármestert, hogy a beérkezett ajánlatok közül a legkedvezőbb ajánlatot benyújtót bízza meg az alapító okiratot készítésével.**

**Határidő: azonnal**

**Felelős: polgármester,**

10./ **Egyéb településfejlesztési és településüzemeltetési ügyek – dr. Riebl Antal**

**dr. Riebl Antal** ismerteti az előterjesztést, miszerint, 2012. január 10. napján vételi ajánlat érkezett Délegyháza Község Önkormányzatához az önkormányzat tulajdonában lévő, Délegyháza 1337/1 hrsz-ú, 2705 m2 térmértékű, kivett beépítetlen terület megjelölésű ingatlan (építési telek) egy részének megvételére.

Ez ügyben a testület 17/2012. (I.17.) számú határozatában döntött az értékesítésről, azonban vételi ajánlatot benyújtó Kunsági Gábor jelezte, hogy nem az ő tulajdonába kerülne az ingatlan, hanem az érdekeltségi körébe tartozó Kuni – Red Trade Kft. venné meg azt, így a vevőkijelölő határozatot módosítani szükséges.

**Takácsné Váloczi Tünde** elmondja, hogy a Pénzügyi Bizottság tárgyalta a módosítást, és elfogadásra javasolja.

**Jakus Lászlóné** elmondja, hogy a Kulturális Bizottság is támogatja a módosítást.

**Képviselő-testület** szavazott (6 fő), 6 igen szavazattal, tartózkodás és nem szavazat nélkül az alábbi határozatot hozta:

**69/2012. (III.06.) számú képviselő-testületi határozat**

**Délegyháza Község Önkormányzat Képviselő-testülete a korábban 17/2012. (I.17.) számú határozatát módosítja az alábbiak szerint:**

**Délegyháza Község Önkormányzat Képviselő-testülete az 1/1 arányú, kizárólagos tulajdonában lévő, Délegyháza 1337/1 hrsz-ú, 2705 m2 térmértékű, kivett beépítetlen terület megjelölésű ingatlanra beérkezett vételi ajánlat, valamint a vételi ajánlatot benyújtó Kunsági Gábor nyilatkozata alapján vevőként jelöli ki az ajánlatot nyújtó Kunsági Gábor érdekeltségi körébe tartozó Kuni-Red Trade Kft-t (székhelye: 2337 Dunavarsány, Erkel Ferenc út 91., cégjegyzék száma: Cg.13-09-123766, statisztikai számjele: 14500912-4110-113-13, adószáma: 14500912-2-13, képviseli: Kunsági Gábor ügyvezető), és részére értékesíteni kívánja a Délegyháza 1337/1 hrsz-ú, 2705 m2 térmértékű, kivett beépítetlen terület megjelölésű ingatlan 2352/2705-öd tulajdoni hányadát megtekintett állapotban (jelen határozat mellékeltét képező használati megosztásnak megfelelően) bruttó 11 430 000 Ft összegű vételtár megfizetése mellett. Délegyháza Község Önkormányzat Képviselő-testülete elhatározza, hogy a földméréssel járó, és minden egyéb költség az ajánlattevő Kunsági Gábor érdekeltségi körébe tartozó Kuni-Red-Trade Kft – t terheli.**

**Délegyháza Község Önkormányzat Képviselő-testülete felhatalmazza dr. Riebl Antal polgármestert, hogy a fenti feltételekkel a kijelölt vevővel az adásvételi szerződést aláírja.**

**Határidő: azonnal**

**Felelős: polgármester**

**dr. Riebl Antal** megköszöni a közös munkát és 17,10-korbezárja a rendkívüli nyílt ülést.

kmf.

dr. Riebl Antal dr. Molnár Zsuzsanna

polgármester jegyző

Görbe István Szilveszter Lajos

hitelesítő képviselő hitelesítő képviselő